CELEX: C2006/086/77
Language: da
Date: 2006-04-08 00:00:00
Title: Sag T-46/06: Sag anlagt den  13. februar 2006  — Galileo Lebensmittel mod Kommissionen for De Europæiske Fællesskaber

8.4.2006   
            
            
               DA
            
            
               Den Europæiske Unions Tidende
            
            
               C 86/39
            
         Sag anlagt den 13. februar 2006 — Galileo Lebensmittel mod Kommissionen for De Europæiske Fællesskaber
   (Sag T-46/06)
   (2006/C 86/77)
   Processprog: tysk
   Parter
   
      Sagsøger: Galileo Lebensmittel GmbH & Co. KG (Trierweiler, Tyskland) (ved: Rechtsanwalt K. Bott)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning om at reservere domænenavnet galileo.eu annulleres, og Kommissionen tilpligtes at overlade domænet galileo.eu til fri registrering i registret for tildeling af et .eu-topdomæne (EURid).
            
         Søgsmålsgrunde og væsentligste argumenter
   Sagsøgeren har hos en registrator ansøgt om registrering af domænet »galileo.eu« som et .eu-topdomæne. EURid-registret har givet afslag på sagsøgerens ansøgning med den begrundelse, at dette domæne er reserveret til Kommissionen.
   Som begrundelse for søgsmålet har sagsøgeren gjort gældende, at artikel 9 i Kommissionens forordning (EF) nr. 874/2004 (1) er tilsidesat. Derudover er sagsøgerens rettigheder i henhold til artikel 2, stk. 2, artikel 10, stk. 1, første afsnit, og artikel 12, stk. 2, tredje afsnit, i forordning nr. 874/2004 blevet krænket.
   
      (1)  Kommissionens forordning (EF) nr. 874/2004 af 28.4.2004 om generelle retningslinjer for implementeringen af topdomænet .eu og dets funktioner samt principperne for registrering.